CELEX: C2006/261/44
Language: sl
Date: 2006-10-28 00:00:00
Title: Zadeva T-234/06: Tožba, vložena 4. septembra 2006 — Torresan proti UUNT — Klosterbrauerei Weissenohe (CANNABIS)

28.10.2006   
            
            
               SL
            
            
               Uradni list Evropske unije
            
            
               C 261/23
            
         Tožba, vložena 4. septembra 2006 — Torresan proti UUNT — Klosterbrauerei Weissenohe (CANNABIS)
   (Zadeva T-234/06)
   (2006/C 261/44)
   Jezik postopka: italijanščina
   Stranke
   
      Tožeča stranka: Giampetro Torresan (Schonenfels, Švica) (zastopnik: Gianluca Recher, avvocato)
   
      Tožena stranka: Urad za usklajevanje na notranjem trgu (UUNT)
   
      Druga stranka pred odborom za pritožbe: Klosterbrauerei Weissenohe GmbH & Co. KG.
   Predlogi tožeče stranke
   
               —
            
            
               naj se odločba drugega odbora za pritožbe z dne 29. junija 2006, sprejeta v postopku R 517/2005-2, sporočena po telefaksu dne 5. julija 2006, razveljavi in naj se potrdi registracija znamke Skupnosti CANNABIS za razreda 32 in 33;
            
         
               —
            
            
               v vsakem primeru, naj se naloži povrnitev stroškov celotnega postopka, vključno s predhodnima pritožbama na UUNT.
            
         Tožbeni razlogi in bistvene trditve
   
      Znamka Skupnosti, ki je predmet zahteve za ugotovitev ničnosti: Besedna znamka „CANNABIS“ (zahteva za registracijo št. 1.073.349) za proizvode in storitve iz razredov 32, 33 in 42.
   
      Imetnica znamke Skupnosti: Tožeča stranka
   
      Stranka, ki zahteva ugotovitev ničnosti znamke Skupnosti: Klosterbrauerei Weissenohe GmbH & Co. KG
   
      Pravica iz znamke, ki jo ima stranka, ki zahteva razglasitev ničnosti: Predlagatelj ničnosti ne zahteva nobenih pravic iz znamke. Razglasitev ničnosti znamke Skupnosti je bila zahtevana za proizvode iz razredov 32 (pivo) in 33 (vina, žgane pijače, likerji, penine, peneče vino, šampanjec)
   
      Odločba oddelka za izbris: Delna ugoditev zahtevi za ugotovitev ničnosti in zato razglasitev ničnosti registracije znamke Skupnosti za zahtevane proizvode iz razredov 32 in 33.
   
      Odločba odbora za pritožbe: Pritožba se zavrne.
   
      Navajani tožbeni razlogi: Kršitev in napačna uporaba člena 7(1)(c) Uredbe (ES) št. 40/94 o znamki Skupnosti in kontradiktornost obrazložitve izpodbijane odločbe.